钦定古今图书集成/明伦汇编/官常典/第505卷 > 刘谦
## 钦定古今图书集成/明伦汇编/官常典/第505卷 > 刘谦

按《宋史》本传：“谦字汉宗，开封人。少补卫士，数迁至捧
日右厢都指挥使，领嘉州团练使，兼京城巡检。元昊
反，改博州团练使、环庆路马步军总管兼知邠州。谦
不读书，然斗讼曲直，皆区处当理。前守者多彊市民
物以饰厨传，谦独无所挠，邠人颇爱之。夏竦奏为泾
原路总管，徙知泾州。未行，会贼寇镇戎军，谦引兵深”
入贼境，破其聚落而还。以功擢龙、神卫四厢都指挥
使、象州防御使。暴疾卒。赠永清军节度观察留后。